open-index/open-wikipedia-markdown huggingface dataset:
מאיר דביר

**מאיר דביר** (במקור **דויטש**, 1931 – 26 באפריל 2018) היה פיזיקאי ומנהל ישראלי, כיהן כמנכ"ל התעשייה האווירית לישראל ומנכ"ל אלסינט.

## קורות חיים
דביר נולד בשם מיקולש דויטש למשפחה חסידית באוז'הורוד, צ'כוסלובקיה (היום באוקראינה). לאחר כיבוש הונגריה על ידי גרמניה הנאצית ב-1944 נשלח עם משפחתו ברכבות לאושוויץ-בירקנאו, שם ראה בפעם האחרונה את אמו, שלושת אחיו ואחותו הקטנים, שנספו בתאי הגזים. את אביו איבד מאוחר יותר במחנה עבודה כשנספה מרעב. הועסק בעבודות כפייה במחנה הריכוז גרוס-רוזן וגורש בצעדת המוות למאוטהאוזן. שוחרר באוסטריה על ידי חיילים אמריקאים ביום האחרון של המלחמה.

עלה לארץ ישראל ב-1946. למד בבית הספר הטכני ושירת כטכנאי תחזוקה בבסיס חיל האוויר בתל נוף. עבר קורס קציני אלקטרוניקה בארצות הברית ומונה לראש מדור אחזקת אלקטרוניקה בחיל. היה בעל תואר ראשון ודוקטורט בפיזיקה מהאוניברסיטה העברית בירושלים.

ב-1964 הצטרף לתעשייה האווירית, עבד במפעל תממ (תעשיות מכשירים מדויקים), שימש סגן מנהל ומנהל המפעל. ב-1975 מונה למנכ"ל חברת אלתא. ב-1977 מונה לסמנכ"ל התעשייה האווירית וריכז תחת אחריותו את נושא המחקר ופיתוח בחברה. באוקטובר 1982 מונה למנכ"ל החברה, וכיהן בתפקיד עד פרישתו במהלך 1983. לאחר מכן כיהן כמנכ"ל אלסינט וכדירקטור בחברות רבות, בהן בנק לאומי, תאת טכנולוגיות ויועץ לדירקטוריון התעשייה הצבאית. ב-2001 מונה ליושב הראש הזמני של תע"ש. שימש כיו"ר הנהלת העמותה של הסטודיו למשחק מיסודו של יורם לוינשטיין החל מיום הקמתה בשנת 1996 עד יום מותו.

נפטר ב-26 באפריל 2018, והובא למנוחות בבית העלמין בקיבוץ עינת. השאיר אחריו 3 ילדים ו־7 נכדים.

## קישורים חיצוניים

* 

## הערות שוליים

קטגוריה:עולים לאחר מלחמת העולם השנייה
קטגוריה:קציני צה"ל
קטגוריה:פיזיקאים ישראלים
קטגוריה:מנכ"לי אלתא
קטגוריה:מנכ"לי התעשייה האווירית לישראל
קטגוריה:דירקטורים ישראלים
קטגוריה:ילדים בשואה: צ'כוסלובקיה
קטגוריה:ילדים בשואה: אוקראינה
קטגוריה:ניצולי השואה: אוקראינה
קטגוריה:אסירים במחנה הריכוז אושוויץ
קטגוריה:אסירים במחנה הריכוז מאוטהאוזן
קטגוריה:אסירים במחנה הריכוז גרוס-רוזן
קטגוריה:בעלי תואר דוקטור מהאוניברסיטה העברית בירושלים
קטגוריה:אישים הקבורים בעינת
קטגוריה:ישראלים שנולדו ב-1931
קטגוריה:ישראלים שנפטרו ב-2018
פרס יעקב פינס לאמן הדפס ישראלי

[שמאל|ממוזער|250 פיקסלים|[אלכס קרמר מקבל את פרס פינס לגרפיקה ישראלית (6 בינואר 2015)]]
**פרס יעקב פינס לאמן [[הדפס ישראלי]]** או **פרס פינס לגרפיקה ישראלית** הוא פרס המוענק אחת לשנתיים על ידי מוזיאון ישראל לאמן הדפס ישראלי.

הפרס הוקם מכוח הסכם עם האמן והאספן יעקב פינס, שתרם בשנת 2001 את אוסף האמנות היפנית שלו ואת ספריתו למוזיאון. הוא מתמקד באמנים היוצרים בחיתוך עץ, תחריט נחושת והדפס אבן, טכניקות שהיו מזוהות עם האמן. סכום הפרס, שחולק לראשונה בשנת 2008, עומד על כ-3,000 דולר.

### הזוכים בפרס
* 2008 – אסף בן מנחם
* 2010 – אורית חופשי
* 2012 – אלכס ווז'יק
* 2014 – אלכס קרמר
* 2016 – הילה בן ארי
* 2018 – שרון פוליאקין
* 2019–2020 אסף בן צבי

## קישורים חיצוניים
*אלכס קרמר הוא זוכה פרס פינס לגרפיקה ישראלית, אתר ערב רב, 21 באוקטובר 2014
*הוכרזו הזוכים בפרסי מוזיאון ישראל לאמנות ולעיצוב לשנים 2016-2015, אתר ערב רב, 18 בדצמבר 2016

יעקב פינס
קטגוריה:הדפס ישראלי
פינס
*
מר ראש תפוד

ממוזער|מר ראש תפוד ליד משרדי הסברו
**מר ראש תפוד** (באנגלית: **Mr. Potato Head**) הוא צעצוע אמריקאי המיוצר משנת 1952, שפותח ועוצב על ידי ג'ורג' לרנר. הצעצוע מבוסס על צעצוע קודם בשם "עשה לך פרצוף" (מאנגלית: "Make a Face"), אשר כלל ערכת אביזרים בלבד שהכילה חלקי גוף ופרטי לבוש, אותם ניתן היה לחבר לתפוח אדמה אמיתי, וכל מיני ירקות אחרים. 

הצעצוע מורכב מגוף פלסטיק של תפוח אדמה, שאליו ניתן לחבר את חלקי הגוף ופרטי הלבוש. חלקים אלו כוללים לרוב שיער, אוזניים, אף, פה, ידיים, נעליים ועוד.

"מר ראש תפוד" היה הצעצוע הראשון שפורסם ברשתות הטלוויזיה, ולימים הפך לדמות משמעותית בסדרת סרטי ההנפשה "צעצוע של סיפור" של דיסני ופיקסאר. לפני כן, הסדרה "חבורת בטטה" התבססה אף היא על המותג כשמר ראש תפוד וגברת ראש תפוד היו בתור המדריכים שלהם. 

במרץ 2021 פורסם כי יצרנית המשחק מורידה את המילה "מר" משם המותג ותשווק אותו כ"ראש תפוד", וזאת כחלק משינוי תדמיתי שעברה החברה ומוצריה כחלק מהמעבר למאה ה-21. החלטה זו ספגה ביקורת רבה מאנשי ימין בארצות הברית, בהם העיתונאי הימני בן שפירו.

מרבית הצעצועים של המותג מיוצרים כיום במפעלים בסין עבור חברת הסברו העולמית. בנוסף לייצור השוטף, הפופולריות של סרטי "צעצוע של סיפור" הפכה את הדמות למוכרת מאוד בשוק האסייתי בכלל ובסין בפרט. וכך, עם פתיחת "ארץ צעצוע של סיפור" בדיסנילנד שנגחאי בשנת 2018, זכה המותג לנוכחות פיזית משמעותית במדינה. עקב הביקוש הרב, חברת הסברו אף ניהלה מאבקים משפטיים בבתי משפט בסין כדי להגן על זכויות היוצרים של "ראש תפוד" מפני זיופים. יצוין כי הייצור בסין אפשר למותג לשמור על מחיר נגיש ולהפוך לאחד הצעצועים הנמכרים ביותר בהיסטוריה. מותג זה ממשיך להוות חלק מרכזי בשרשרת האספקה הגלובלית של תעשיית המשחקים המודרנית.

## גרסאות
*הגרסה המוכרת והנפוצה ביותר היא גרסת "מר תפוח אדמה", אך קיימת גם גברת וילד.
*קיימת גרסה של דארת' ויידר, ועוד דמויות מ"מלחמת הכוכבים".
*קיימת גרסה של סופרמן.

## קישורים חיצוניים
* 

## הערות שוליים

קטגוריה:צעצועים
קטגוריה:תפוח אדמה
היחידה ללוחמה בטרור (הודו)

**היחידה ללוחמה בטרור** של הודו, המכונה: **ATS** (ראשי תיבות של **A**nti-**T**errorism **S**quad) היא יחידת עילית של המשטרה ההודית שהוקמה בשנת 1990 במטרה להתמודד עם איומי טרור בתוך הודו.

היחידה מונה מחלקות במספר מדינות בתוך הודו, כולל מהאראשטרה, גוג'ארט, קרלה, אוטר פרדש, רג'סטן וביהר. היחידה סיכלה מספר פיגועי טרור ועצרה התארגנויות טרור לאורך השנים.

במהאראשטרה היא הוקמה ב-1990 על ידי מפקח משטרת מומבאי דאז, אפטר אחמד חאן (המכונה A.A.Khan). חאן קיבל השראה לאופי היחידה מהיחידה המקבילה של לוס אנג'לס, ה-SWAT, כדי להתמודד עם איומי טרור מודרניים. מאז הקמתה, זכו יותר מ-20 חברי היחידה בעיטורי עוז.

במומבאי יושבת גם כן מפקדת יחידת הקומנדו Force One שמטרתה היא מלחמה בטרור באזור המטרופולין של מומבאי.

## מטרות מוצהרות
ליחידה 5 מטרות מוצהרות:
* להשיג מידע על גורמים אנטי-לאומיים 
* לתאם עם סוכנויות ביון מרכזיות כגון IB, RAW, ולשתף מידע איתן.
* לתאם עם סוכנויות דומות במדינות אחרות
* לעקוב ולחסל פעילות מאפיה וארגוני פשע מאורגן אחרים
* לעקוב אחר זיופים בתחום הכלכלה וסחר בחומרים בלתי-חוקיים

## קישורים חיצוניים
* אתר היחידה, סניף מהאראשטרה

קטגוריה:הודו: צבא וביטחון
קטגוריה:יחידות משטרתיות ללחימה בטרור
ויקיפדיה בסבואנו

**ויקיפדיה בסבואנו** היא המהדורה של ויקיפדיה, מיזם אנציקלופדיית האינטרנט החופשית, בשפת סבואנו. לשפה זו, השפה השנייה המדוברת בפיליפינים, כ־21 מיליון דוברים ברמת שפת אם. נכון ל־ב  ישנם בוויקיפדיה זו  ערכים.

## אופי הוויקיפדיה
נכון ל־ב  ישנם בוויקיפדיה זו  ערכים.
והיא מדורגת במקום השני בעולם מבחינת כמות הערכים בה. אולם 99% מהערכים נוצרו אוטומטית על ידי בוטים, בעיקר הבוט Lsjbot, תוכנה אוטומטית שיוצרת ערכים על בעלי חיים על פי תבנית קבועה ותוך הסתמכות על מאגרי נתונים, שראשיתה ועיקר פעילותה בוויקיפדיה השוודית. לכן, רוב הערכים בה קצרים מאוד, ומדד העומק המשמש מדד גס לאיכות הערכים (חלוקה של מספר העריכות באתר במספר הערכים) של הוויקיפדיה בסבואנו עומד על 2 (נכון ליולי 2019), וזאת לעומת מדד עומק של כ-259 עבור ויקיפדיה העברית באותה התקופה, ומדד עומק של כ-964 עבור ויקיפדיה האנגלית. מדד העומק של ויקיפדיה בטגלוג (שפה פיליפינית נוספת) גדול בערך פי 19 לעומת מדד העומק של הוויקיפדיה בסבואנו.

בנוסף, מרבית הערכים בוויקיפדיה זו תורגמו מוויקיפדיה האנגלית.

## היסטוריה
ויקיפדיה בסבואנו החלה את דרכה ב-22 ביוני 2005. נכון לשנת 2011, הייתה זו הוויקיפדיה הגדולה ביותר עבור שפה שמקורה בפיליפינים, ורק לאחריה ויקיפדיה בשפת ואריי-ואריי וויקיפדיה בטגלוג.

באתר מספר גבוה של מפעילי מערכת יחסית למשתמשים רגילים (4.76 אחוזים).

הרף של 1,000,000 ערכים נחצה ביום 16 ביולי 2014.

## קישורים חיצוניים

* 

קטגוריה:אתרי אינטרנט שהושקו ב-2003
סבואנו
קטגוריה:הפיליפינים: תרבות
מצר קנמון

**מצר קנמון** (ביפנית: 関門海峡 או "מצר שִימוֹנוֹסֶקֵי") הוא מצר ים בדרום-מערב יפן, המפריד בין האיים הונשו וקיושו, ומקשר בין הים הפנימי סטו לבין ים יפן.

רוחבו של המצר בנקודה הצרה ביותר הוא 600 מטר ועומקו המרבי 47 מ'.

גשר תלוי קנמון החוצה את המצר, מחבר את העיר שימונוסקי בקצהו הדרומי של האי הונשו עם העיר קיטקיושו בקצהו הצפוני של האי קיושו.

## קישורים חיצוניים

* 

## הערות שוליים

[ימין|ממוזער|242px|[גשר קנמון]]

קנמון
קננון
קטגוריה:ים יפן
BHP

[ממוזער|[סמליל|לוגו החברה הקודם]]
**BHP Billiton** (נסחרת בבורסות: LSE: BLT, NYSE: BHP, NYSE: BBL, ASX: BHP, JSE: BIL) הוא תאגיד אוסטרלי בין-לאומי העוסק בכרייה ומכירת עפרות ברזל, נחושת, פחם ונפט אשר משרדו הראשי ממוקם במלבורן. נכון לשנת 2024, BHP הייתה חברת הכרייה הגדולה בעולם לפי שווי שוק והשלישית בגודלה בעולם במונחי הכנסות.

החברה נוסדה ב-2001 תוך מיזוג בין "Broken Hill Proprietary" האוסטרלית (BHP) ובין "Billiton" ההולנדית-אנגלית. כתוצאה מהמיזוג, החברה רשומה הן בבורסה של לונדון והן בבורסה האוסטרלית. היא החברה הגדולה באוסטרליה במונחי שווי שוק.

נכון לשנת 2024, BHP דורגה במקום 116, במדד פורבס גלובל 2000, ודורגה במקום 268, במדד פורצ'ן גלובל 500. בלונדון החברה מהווה חלק ממדד FTSE 100.

## קישורים חיצוניים

* 

* 

## הערות שוליים

קטגוריה:חברות בשווי שוק מעל 200 מיליארד דולר
קטגוריה:חברות הנסחרות בבורסה לניירות ערך בלונדון
קטגוריה:חברות הנסחרות בבורסה לניירות ערך בניו יורק
חיים גרטי

**חיים גַרטי** (Garty; 25 בדצמבר 1948 – 29 בנובמבר 2014) היה ביופיזיקאי ישראלי, פרופסור במכון ויצמן למדע וסגן נשיא המכון.

## ביוגרפיה
חיים גרטי נולד בפלובדיב שבבולגריה, וב-1950 עלה לישראל עם משפחתו, שהשתקעה ברחובות. בגיל צעיר החל להתעניין במדע, ובבית הספר התיכון למד במגמה המתמטית-פיזיקלית. לאחר שהשלים תואר בוגר באוניברסיטה העברית בירושלים, למד לתואר מוסמך ולדוקטורט בביופיזיקה במחלקה לחקר ממברנות מכון ויצמן למדע, בהנחיית פרופ' רוי קפלן (Caplan). הדיסרטציה (1980) הייתה בנושא "מנגנון ויעילות ניצול אור על ידי בקטריורודופסין". לאחר שערך פוסט-דוקטורט באוניברסיטת קולומביה, שב ב-1982 למכון ויצמן כחוקר בכיר. בשנת 1988 הועלה לדרגת פרופסור חבר, וב-1997 הועלה לדרגת פרופסור (מן המניין). בשנה זו הופקד על איחוד המחלקה לביוכימיה והמחלקה לחקר ממברנות וביופיזיקה, שיצרו יחד את המחלקה לכימיה ביולוגית, שבראשה עמד במשך חמש שנים. ב-1999 התמנה לראש מרכז מינרבה לחקר ביו-ממברנות ע"ש יוסף כהן. גרטי היה מופקד הקתדרה לביוכימיה ע"ש הלה ודריק קלימן.

בינואר 2002 התמנה לתפקיד סגן נשיא המכון ליישומים טכנולוגיים, ובמסגרת זו קיבל מספר החלטות שהובילו לחיזוק משמעותי של מצבו הכלכלי של המכון. בדצמבר 2006 הועלה לתפקיד סגן נשיא מכון ויצמן, וכיהן בתפקיד זה עד מותו.

בשנים 1999–2002 עמד בראש תחום מדעי החיים בקרן הלאומית למדע.
היה חבר מערכת של מספר כתבי עת מדעיים, בהם ה-*[[American Journal of Physiology]]* וה-*[[Journal of General Physiology]]*.
בשנת 2013 הוענק לו תואר דוקטור לשם כבוד מטעם האקדמיה הבולגרית למדעים כהוקרה על הישגיו המחקריים.

גרטי היה נשוי עד מותו לד"ר נירה גרטי (גם היא בוגרת המכון), והיה אב לשלושה בנים. שלושת בניו הם בוגרי המכון: פרופ' גיא גרטי, פרופסור חבר לאונקולוגיה קרינתית קלינית במרכז למחקר רדיולוגי של המרכז הרפואי של אוניברסיטת קולומביה  בניו יורק,, ד"ר ארז גרטי, משרד הבריאות וד"ר יובל גרטי, העובד בחברת Patho-Logica בפארק המדע בנס-ציונה.

חיים גרטי נפטר ב-2014, בגיל 65, ונקבר בבית הקברות ברחובות.

## מחקריו
מחקרו של גרטי התמקד בתהליכים הטבעיים של ויסות הורמונלי של הובלת יונים ומים בכליה. מחקריו הדגימו את תפקידם המרכזי בוויסות לחץ הדם של שני חלבונים שדרכם עוברים מלחי נתרן אל תוך התא ואל מחוצה לו: תעלות נתרן ומשאבות נתרן-אשלגן. בין היתר מצא כי המנגנונים המווסתים את פעולת התעלות פועלים בתגובה לאיתות כימי המתבטא בשחרור מוגבר של הורמון סטרואידי מבלוטת יותרת הכליה, אשר חודר לתאי הכליה, נקשר לקולטן ייחודי ובעקבות זאת גורם לפתיחתן של תעלות שלא היו פעילות קודם לכן ולהיווצרות מוגברת של תעלות חדשות. מחקריו קידמו את הבנת גורמים המביאים לעלייה בלחץ הדם, וכן את היכולת לפתח שיטות חדשות וטיפול תרופתי יעיל לוויסות לחץ דם ומניעתו.

## קישורים חיצוניים

* המעבדה של פרופ' חיים גרטי, באתר נשיא מכון ויצמן למדע
* מהחצר האחורית, **המכון**: חדשות מדע בשפה ידידותית, 17 (דצמבר 1999)
* פרופ' חיים גרטי, סגן נשיא מכון ויצמן למדע, הלך לעולמו בעת שכיהן בתפקידו, מכון ויצמן למדע, 30 בנובמבר 2014

## הערות שוליים

קטגוריה:ביופיזיקאים ישראלים
קטגוריה:ישראלים ילידי בולגריה
קטגוריה:סגל מכון ויצמן למדע: כימיה
קטגוריה:בוגרי האוניברסיטה העברית בירושלים
קטגוריה:בעלי תואר דוקטור ממכון ויצמן למדע
קטגוריה:אישים הקבורים ברחובות
קטגוריה:ישראלים שנולדו ב-1948
קטגוריה:ישראלים שנפטרו ב-2014
מרטין מריאטה

[250px|ממוזער|שמאל|משגר לוויינים [טיטן 2, אחד ממוצרי הדגל של החברה]]
**מרטין מריאטה** (באנגלית: **Martin Marietta**) היה תאגיד בתחומי הכימיה, האלקטרוניקה התעשייה האווירית והחלל שנוסד בארצות הברית בשנת 1961 ממיזוג של חברת גלן ל. מרטין וחברת הכרייה והבנייה אמריקן מריאטה (American-Marietta Corporation). בשנת 1995 נרכשה החברה על ידי חברת לוקהיד ליצירת התאגיד לוקהיד מרטין. החברה נודעה במיוחד בחטיבת הטילים והחלל שלה, שביצעה עבודות עבור משרד ההגנה האמריקני ונאס"א, בהם סדרת טילי טיטן, חלליות ויקינג, סדרת הטילים הבליסטיים "פרשינג" ועוד. מטה החברה היה בבת'סדה שבמרילנד.

## מוצרים
בראשית שנות ה-60 של המאה ה-20 זכתה החברה במכרז משרד ההגנה לבניית טילים בליסטיים לטווח בינוני מסוג "פרשינג". בהמשך זכתה החברה במכרז להסבתם למשגר לוויינים וחלליות אזרחיים מסוג טיטן 2.

ב-1966 ייצרה את מטוס הניסוי המיוחד X-23, שנועד לבחינת חדירה לאטמוספירה, עבור חיל האוויר האמריקאי. ב-1969 פותחה גרסה אזרחית של המטוס עבור נאס"א, מרטין-מרייטה X-24.

ב-1969 ייצרה החברה את המונורייל בדיסניוורלד.

בשנים 1978 ו-1980 השיקה החברה את חלליות ויקינג 1 ו-ויקינג 2 עבור נאס"א לנחיתה על מאדים.

בראשית שנות ה-80 נבחרה לתכנון וייצור מכל הדלק הנתיק של מעבורות החלל, במסגר תוכנית מעבורות החלל של נאס"א.

כן ייצרה החברה בשנות ה-70 וה-80 כטב"מים, עבור מטרות שונות, כולל דמיים לאימון כלי נ"מ (AQM-127 SLAT) ומטוסים לממסור תקשורת אלחוטית בהם נעשה שימוש במלחמת וייטנאם.

## מיזוגים ורכישות
ב-1993 רכשה מרטין מריאטה את חטיבת תעשיית האוויר והחלל של ג'נרל אלקטריק ואת סדרת משגרי אטלס מג'נרל דיינמיקס, ב-1994 הונפקה לראשונה בבורסה לניירות ערך בניו יורק.

ב-1995 התמזגה החברה, שהייתה באותה עת חברת תעשיית האוויר והחלל השלישית בגודלה בארצות הברית, עם חברת לוקהיד, שהייתה החברה השנייה בגודלה לייצור ביטחוני. כך נוצרה חברת לוקהיד-מרטין, תאגיד האוויר, החלל והייצור הביטחוני הגדול בעולם. המיזוג הוכתר כאחת מעסקאות המיזוג המוצלחות ביותר בעולם.

בשנת 1996 התפצלה מהתאגיד חברה עצמאית לחומרי בנייה שהמשיכה את השם מרטין מריאטה ונקראת Martin Marietta Materials, חברת הבנייה קמה במקור ב-1939 שולבה בתאגיד מרטין מריאטה ב-1961 וממשיכה להיסחר תחת אותו סמל (MLM) בבורסה של ניו יורק, שם היא מהווה חלק ממדד S&P 500.
## פעילות בישראל
בשיתוף חברת סולתם מערכות פיתחה בסוף שנות ה-80 של המאה ה-20 את המרגמה סולתם K6, עבור צבא ארצות הברית.

בשיתוף חברת אל-אופ פיתחה תתי-מערכות עבור מסוק בואינג AH-64 אפאצ'י.
## קישורים חיצוניים

* 
* לוקהיד-מרטין: איחוד בין שווים, באתר החברה
* Lockheed and Martin Marietta Set to merge in $10 Billion Deal, הניו יורק טיימס, 30 באוגוסט 1994
* Lockheed-Martin merger approved, בלטימור סאן, 12 בינואר 1995

## הערות שוליים

קטגוריה:חברות אמריקאיות
קטגוריה:לוקהיד מרטין
קטגוריה:יצרני מטוסים אמריקאיים
קטגוריה:תעשיית נשק בארצות הברית
קטגוריה:תוכנית החלל האמריקאית
בית הכנסת אגודת הקהילות

250px|ממוזער|שמאל|מראה בית הכנסת מרחוב פאווה
**בית הכנסת אגודת הקהילות** הוא בית כנסת ברחוב פאווה (rue Pavée) באזור המארה ברובע הרביעי של פריז  צרפת. בית הכנסת משתייך ל"אגודת הקהילות", איגוד של קהילות אורתודוקסיות הנפרדות מן הקונסיסטוריה המרכזית של יהודי צרפת.

בית הכנסת המוכר גם בשם "בית הכנסת פאווה" או "בית הכנסת רו פאווה" נבנה בשנת 1913, תוכנן על ידי האדריכל הצרפתי הקטור גימאר - כמבנה הדת היחיד שתוכנן על ידיו - ונחנך ב-7 ביוני 1914. רוב מתפללי בית הכנסת היו ממשפחות המהגרים ממזרח אירופה.

בערב יום הכיפורים ה'תש"ב (1941) פוצץ בית הכנסת על ידי הגרמנים ביחד עם עוד שישה בתי כנסת בפריז. הוא שוקם לאחר מכן.

בשנת 1989 הוכרז בית הכנסת כמונומנט היסטורי צרפתי.

## רבנים
עד כה כיהנו חמישה רבנים בתפקיד רב בית הכנסת:
* 1914–1934 – הרב יואל לייב הלוי הרצוג.
* 1935–1941 – הרב ישראל אלעזר הופשטיין - האדמו"ר השביעי מקוז'ניץ.
* 1945–1964 – הרב שמואל יעקב רובינשטיין.
* 1964–1990 – הרב חיים יעקב רוטנברג.
* 1990 ואילך – הרב מרדכי רוטנברג.

## קישורים חיצוניים

## הערות שוליים

*
אגודת הקהילות
קטגוריה:הרובע הרביעי של פריז
אגודת הקהילות
עגלה 34

**עגלה 34** היא עגלה שנשאה ציוד לפינוי מוקשים בחיל השריון הישראלי, בדרך כלל מוקשים נגד טנקים. הפעלת המערכת יצרה נתיב בטוח למעבר רכב קרבי משוריין באורך של 100 מטר וברוחב של כ-12 מטר.
 
העגלה נגררה על ידי טנק, בדרך כלל טנק עם מגוב או מגוב נוכרי לפילוס מוקשים בשדה מוקשים. בתוך העגלה היה שרשור של מטענים בצורת שרוול בד שבתוכו מטעני חנ"ם המחוברים זה לזה או טורפדו בנגלור עוצמתיים יותר המיועדים לפיצוץ מוקשים נגד טנקים. הטנק היה מפלס את דרכו בשדה המוקשים והמטענים נפרסו מאחורי העגלה. אחרי שהמטענים נפרסו לאורך שדה המוקשים, המפעיל היה מנתק את השרשרת מהעגלה בעזרת כפתור ולאחר מכן מפוצץ את שרשרת המטענים. הפיצוץ היה פותח נתיב מעבר נקי ממוקשים בשדה המוקשים, רחב דיו למעבר טנקים. עקרון הפעולה היה דומה מאוד לצפע שריון רק שבמקום שרשרת מוקשים הנורה על ידי טיל השרשרת הייתה נגררת על ידי טנק.

## קישורים חיצוניים

קטגוריה:חיל ההנדסה הקרבית: אמצעי לחימה
קטגוריה:אמצעי לחימה ישראליים
בלארד מקדונלד

**בלארד מקדונלד** (באנגלית: **Ballard MacDonald**;  15 באוקטובר 1882 - 17 בנובמבר 1935) היה ליריקן אמריקני שהיה חלק מסמטת טין פאן.

## חייו
מקדונלד נולד בפורטלנד שבאורגון. לאחר שסיים את לימודיו באוניברסיטת פרינסטון, הוא החל לכתוב מילים לשירים ללהקות וודוויל נודדות. עבודתו בתחום הוודוויל הובילה אותו לבסוף אל ברודוויי, שם הוא עבד כליריקן וכלברתן בהפקות שונות בהן: Ziegfeld’s 9 O’clock Frolic, Love Birds, The Battling Butler, Sweetheart Time, Ziegfeld’s Midnight Frolic (1919), George White’s Scandals of 1923 ו-Thumbs Up!

אמנם את עיקר פרסומו קנה מקדונלד כמי שכתב את המילים לשיר "Beautiful Ohio", השיר הרשמי של מדינת אוהיו, אך הוא נודע גם בשיתוף פעולה עם גדולי מלחינים של זמנו ביצירת שירים פופולריים רבים בהם: “Rose of Washington Square”, “Second Hand Rose”, “Parade of the Wooden Soldiers”, “Back Home in Indiana”, “The Trail of the Lonesome Pine”, “Play That Barbershop Chord”, “Clap Hands, Here Comes Charlie!”, “Somebody Loves Me”, “Bend Down, Sister”, “Down in Bom Bombay”, “On the Mississippi” ו-She is the Sunshine of Virginia.

מקדונלד עבד בין היתר עם המלחינים הארי קרול, קון קונרד, ג'וזף מאייר, זיגמונד רומברג, הלברט פון תיצלר, ג'ורג' גרשווין, ג'סי גריר, ג'יימס הנלי, ויקטור הרברט, לואיס מיור ווולטר דונלדסון.

בנוסף, מקדונלד כתב מילים למספר סרטים הוליוודיים, בהם: "Our Dancing Daughters", "Somebody Loves Me" ועוד.

מקדונלד היה מהחברים המייסדים של האגודה האמריקנית למלחינים, סופרים ומו"לים (ASCAP) ב-1914. הוא מת בפורסט הילס, שכונה ברובע קווינס שבניו יורק, ב-17 בנובמבר 1935.

## קישורים חיצוניים

* בלארד מקדונלד ב-Songwriters Hall of Fame

קטגוריה:אמריקאים ילידי אורגון
קטגוריה:פורטלנד: אישים
קטגוריה:אמריקאים שנולדו ב-1882
קטגוריה:לבריתנים אמריקאים
קטגוריה:אמריקאים שנפטרו ב-1935
מרפאת גוטפריד

**מרפאת גוטפריד** היא מרפאה של שירותי בריאות כללית בהרצליה, אשר שוכנת ברחוב טשרניחובסקי 4 והוקמה בשנת 1953. בניין המרפאה הוכרז כ"אתר מורשת".

## היסטוריה ומאפיינים
בעבר שירתה מרפאה קטנה בשדרות ח"ן את תושבי הרצליה ורמת השרון. כאשר מספר חברי קופת החולים עלה, נוצר הצורך במרפאה גדולה יותר. לכן נרכש מגרש ועליו נבנתה המרפאה החדשה שלימים תיקרא מרפאת גוטפריד. המרפאה תוכננה על ידי האדריכלים אנדריי לייטרסדורף ואיליה בלזיצמן בשנת 1950. היא בת שתי קומות, שטחה המקורי היה 427.89 מ"ר, והיו בה 26 חדרים. הכניסה הראשית, הפונה לרחוב טשרניחובסקי, היא הכניסה הדרום-מערבית. בעבר הייתה גם כניסה צפון-מזרחית, אך היא נחסמה.

## ד"ר וַלטר גוטפריד
ממוזער|250px|ד"ר גוטפריד
המרפאה נקראת על שם ד"ר וַלטר גוטפריד (28 באוגוסט 1907 - 29 באוקטובר 1978). ד"ר גוטפריד גדל בווינה ולמד שם רפואה. הוא עלה לארץ ישראל במרץ 1934, ובשנת 1942 עבר לרעננה ושימש כרופא המחוזי של אזור השרון בקופ"ח כללית, עד לפרישתו לגמלאות בתחילת שנות השבעים. לאחר שפרש לגמלאות עבד במשרה חלקית כרופא בבית ספר ממלכתי ברעננה. הוא נפטר באוקטובר 1978, ומאותה השנה נקראה המרפאה על שמו.

## הערות שוליים

קטגוריה:שירותי בריאות כללית
קטגוריה:הרצליה: מבנים
קטגוריה:אתרי מורשת במחוז תל אביב
גוטפריד
רווה

קטגוריה:שמות משפחה עבריים
קטגוריה:שמות פרטיים עבריים לגברים
רענן כץ

**רענן כץ** (נולד ב-20 במאי 1936) הוא איש עסקים, כדורסלן עבר ועסקן כדורסל ישראלי.

## קורות חיים

רענן כץ נולד בקיבוץ גבעת ברנר לאב מורה ולאם עקרת בית. כשהיה בן 10 עבר לקיבוץ דפנה שבגליל העליון, שם החל לשחק כדורסל.בגיל 15 עבר עם משפחתו לאזור המרכז ושיחק כדורסל במדי הפועל פתח תקווה ולאחר מכן בעונת 1958/1959 שיחק בהפועל חולון, עונה לאחר מכן שיחק בהפועל רמת גן, ושתי עונות במכבי תל אביב. בשנת 1962 נסע לבוסטון שבארצות הברית, שם הצטרף למחנה האימונים של הבוסטון סלטיקס, אך נחתך מהסגל הסופי של הקבוצה ברגע האחרון. לפרנסתו הוא השתתף במופע הבידורי של קבוצת האולסטאר ההארלם גלובטרוטרס, עד שהחל לעסוק בנדל"ן. הוא קנה דירות, שיפץ אותן ומכר אותן, ולאחר 6 שנים היו בבעלותו 1,800 דירות. כץ מתגורר במיאמי שבפלורידה, נשוי ואב לארבעה ילדים.

## דרכו במיאמי

במהלך שנות השמונים החל לקנות מרכזי קניות וגרם להצלחתם, יחד עם התעסקותו בנדל"ן שהחלה גם במיאמי. בשנת 1986 הוא הפך לשותף בבעלות על קבוצת הכדורסל מיאמי היט, איתה לקח 3 אליפויות, אחת ב-2006 שהייתה האליפות הראשונה של המועדון ושתיים רצופות בשנים 2012–2013 והוא ממשיך להיות חלק ממנה עד היום.

## השנים במכבי תל אביב

בשנת 2003 רכש כץ 9% מהבעלות במכבי תל אביב מ "חברת גיבור ספורט", לאחר מכן הוא קנה חלקים נוספים ולבסוף החזיק בשליש מהבעלות על המועדון. במהלך 7 השנים שהיה במועדון, עד שנת 2009, הגיע המועדון לגמר 4 פעמים וזכה באליפות פעמיים ברציפות. בשנת 2009 לאחר סכסוך מתוקשר עם גורמים אחרים במועדון הוא עזב אותו, ומכר את חלקו בשווי של 7 מיליון דולר.

## חברת RK

חברת RK הוקמה על ידי כץ והוא גם בעליה כיום. בבעלותה למעלה מ-6,000,000 של מטרים רבועים של שטחי מסחר ו-100,000 של שטחי משרדים. הונו של כץ כיום מוערך בכמיליארד דולר, ובמיאמי החליטו לקרוא רחוב על שמו של המיליונר, "**שדרות רענן כץ**".

## התרומה לכדורסל הישראלי
לאורך כל השנים מאז שעזב את מכבי תל אביב תרם כספים לגופים שונים בכדורסל הישראלי. בשנת 2013 תרם כ-100,000 דולר הן לנבחרת הבוגרת והן לאקדמיית הכדורסל, בנוסף לכל הכספים שתרם לקבוצות בכירות בהזדמנויות שונות, כגון הפועל חולון, הפועל גליל עליון והפועל ירושלים. מלבד כל תרומותיו, מסוף שנת 2013 הוא מעניק מלגה בסך 1,000 דולר לשחקן הישראלי המצטיין בליגת העל מדי מחזור. כחלק מתרומתו לליגת העל בכדורסל, שופטי הליגה נושאים על חולצתם את חסות חברתו של כץ "RK"

בתמורה לחסות בסך מיליון שקלים בשנה אותה העניק לקבוצת הכדורסל מכבי חיפה, נקרא היכל הספורט רוממה על שמו למשך כשנה, בעת פתיחתו לאחר שיפוץ ושדרוג ההיכל בשנת 2015.

## קישורים חיצוניים
* אלכס דורון, "הישראלי", מעריב, 24 במרץ 1988
*

## הערות שוליים

קטגוריה:בעלי קבוצות כדורסל בישראל
קטגוריה:כדורסלני הפועל פתח תקווה
קטגוריה:מהגרים מישראל לארצות הברית
קטגוריה:ישראלים שנולדו ב-1936
קטגוריה:גבעת ברנר: אישים
קטגוריה:דפנה (קיבוץ): אישים
גן בן שפר

ממוזער|אזור המשחקים שבגן
ממוזער|האנדרטה לנופלי מערכות ישראל בני הרצליה
**גן בן שפר** הוא גן ציבורי שנקרא על שם צבי בן-שפר, שהוא מראשוני הרצליה ומעסקניה הבולטים, השוכן ברחוב סוקולוב. על הקמת הגן החליטו חברי המועצה המקומית הרצליה בשנת 1955.

## מאפייני הגן
הגן מתפרש על פני כ-12 דונם.

בגן בן שפר מצויה בריכת הנוי הראשונה של העיר הרצליה, שהפכה לבריכת נוי אקולוגית. לצד הבריכה מצוי אמפיתיאטרון ובימת מופעים, שבה מתקיימים אירועי מוזיקה שונים וטקסים של עיריית הרצליה.

בגן מצויים מרחבי דשא ירוק בשפע וגם מתקן אומגה מעץ ומתחם משחקים המדמה את רחוב סוקולוב של פעם.

בשנת 1958 נחנכה אנדרטה לזכר בני ובנות הרצליה, חללי מערכות ישראל, שעוצבה על ידי מהנדס המועצה שמואל מוהליבר.

בשנת 2006 זכה הגן לעיצוב מחדש.

הגן משמש לקיום טקסים ציבוריים, ובהם פתיחת שנת הלימודים בגני הילדים, טקס יום הזיכרון לחללי מערכות ישראל וחגיגות יום העצמאות, אל מול הבמה שבמערב הגן.

## מתחם המשחקים
ממוזער|אזור המשחקים שבגן
מתחם המשחקים מורכב ממתקנים ייחודיים אשר מדמים את רחוב סוקולוב ההיסטורי (הרחוב הראשי של הרצליה), באמצעות שימוש בדימוי המבנים האופייניים לתקופה, כגון: מגדל המים, קופת חולים, דואר ואוטובוס. מבני העץ מציעים לילדים לבקר בסניף הדואר, במרפאה ולנסוע באוטובוס של אגד.

המתקנים מהווים אטרקציה לילדים הנהנים מ"עיר קטנה" משלהם, לצד מתקני הטיפוס והמגלשות. בנוסף, לאורך הגן מתפרש כביש מדומה עם מעבר חצייה, והילדים יכולים לשחק ב"כביש" בבטחה.

בצד השני של אזור המשחקים רחבת חול ובה קיימות מגלשות, נדנדות, קרוסלות ועוד מתקני משחק. בעבר היה בגן גם מתקן אומגה אבל בשל חוסר בטיחות המתקן הורד.

בגן מתקיימות לעיתים קרובות פעילויות לילדים, באזורי הדשא שבגן, וכן אירועי מכירות ספרים ומשחקים.

## שטחים ירוקים וצמחייה
בתהליך תכנון הגן הושקעה מחשבה רבה בשימור ושילוב הצמחייה הקיימת בגן.

אתגר רב היה בשינוי הטופוגרפיה ללא פגיעה בעצים קיימים - קבוצת לגרסטרמיות הודיות, אורני הצנובר, ברושים ופיקוסים רחבי עלים.

בנוסף, בגן קיימים אזורים רחבי ידיים של דשא ועצים. בלב הפארק קיימת בריכת נוי אקולוגית אשר מדמה נביעת מים הזורמת לנקודה הנמוכה בגן. בריכה זו היא אחת מהבריכות האקולוגיות הראשונות בישראל.

הגן הכיל קבוצות עצים שעברו טיפולי בטיחות ובריאות, בהם נכללים: אורן הצנובר, אורן קנרי, פיקוס השדרות, מכנף נאה ואזדרכת.

בשל הקרבה לבית הספר ברנר, הוצב לצד העצים שילוט עם שמותיהם.

## ראו גם
*פארק הרצליה
*ספורטק הרצליה
*פארק רעננה

## קישורים חיצוניים

* סיפורו של גן בן שפר באתר archijob
* 
* גן בן שפר באתר בית ראשונים בהרצליה

## הערות שוליים

קטגוריה:הרצליה: גנים ופארקים
פרינס טגואה

**פרינס טאגו** (אנגלית: **Prince Tagoe**; נולד ב-9 בנובמבר 1986) הוא כדורגלן עבר גנאי ששיחק בעמדת החלוץ.

## קריירת מועדונים
טגואה התחיל את הקריירה שלו במידטיילנד-מאמובי ששיחקה אז בליגה השנייה בגאנה. בשנת  הושאל לאקרה הארטס אוף אוק מהליגה הראשונה. כבר בעונתו הראשונה בלט וסיים את העונה כמלך השערים של הליגה עם 18 שערים. בינואר  הצטרף לאל-איתיחאד לאחר שהעסקה עם מיינץ 05 נפלה. בקיץ  הצטרף לאל-שאבאב מאיחוד האמירויות הערביות. לאחר שנה חזר לערב הסעודית וחתם באל-איתיפאק, עימה זכה בליגת האלופות האסיאתית.

ב-9 ביוני 2009, טגואה חתם על חוזה לשלוש שנים בהופנהיים, אך ב-1 באוגוסט חוזהו בוטל עקב בעיות לב. ב-11 בינואר 2010 קיבל את האישור והצטרף רשמית לסגל. ב-30 בינואר 2010, הוא ערך את הופעת הבכורה שלו בליגה נגד שאלקה 04. ב-9 בפברואר 2010 הבקיע את שער הבכורה שלו בהופנהיים בגביע נגד ורדר ברמן. ב-1 במאי 2010 הבקיע את שערי הבכורה שלו בהופנהיים נגד איינטרכט פרנקפורט.

ב-31 בינואר 2011, טגואה הושאל לפרטיזן בלגרד עד לסיום העונה עם אופציה לרכוש את כרטיס השחקן שלו. הוא ערך את הופעת הבכורה שלו נגד אינג'ייה בה הוא גם הבקיע את שער הבכורה שלו. טגואה הבקיע צמד בניצחון בחצי הגמר נגד הכוכב האדום בלגרד. במהלך תקופת ההשאלה שלו בפרטיזן הוא הבקיע 9 שערים בליגה ו-3 בגביע וזכה עם המועדון בדאבל.

ב-1 בספטמבר 2011 טגואה עבר לבורסאספור הטורקית. ב-26 באוקטובר 2011 הבקיע את השער היחיד שלו עבור בורסאספור בתיקו 1-1 נגד אורדוספור. בינואר  הושאל לאל-איתיפאק לקדנציה שנייה במועדון.

לקראת סוף אפריל  הוא חתם בקלאנטן המלזית לשישה חודשים במועדון. לאחר בעיות בשחרור הבינלאומי שלו, ב-17 במאי 2014 הוא ערך את הופעת הבכורה שלו בליגה נגד פראק.

ב-27 בנובמבר 2014 חתם בהפועל בני לוד, לאחר שלא מצא את מקומו בקבוצה שוחרר בינואר.

## קריירה בינלאומית
טגואה זומן לראשונה לסגל נבחרת גאנה לקראת גביע אפריקה לאומות 2006. הוא ערך את הופעת הבכורה שלו בנבחרת ב-27 בינואר 2006 בניצחון 0–1 נגד , כאשר נכנס כמחליף בדקה ה-87. ב-1 ביוני 2008 הוא הבקיע את שער הבכורה שלו בנבחרת בניצחון 0–1 נגד . הוא זומן לקראת סגל הנבחרת לקראת מונדיאל 2010 ולקח חלק בכל משחקי הנבחרת שנעצרה ברבע הגמר על ידי . בשנת  פרש מהנבחרת.

## תארים
; אקרה הארטס אוף אוק
*אליפות גאנה: 
*גביע הקונפדרציה האפריקאי: 

; פרטיזן בלגרד
*אליפות סרביה: 
*הגביע הסרבי: 

;בני לוד
*גביע הטוטו: 

; אישיים
*מלך השערים בליגה הגנאית: 

## קישורים חיצוניים

קטגוריה:כדורגלנים גנאים
קטגוריה:חלוצי כדורגל גנאים
קטגוריה:אקרה: כדורגלנים
קטגוריה:כדורגלני אקרה הארטס אוף אוק
קטגוריה:כדורגלני אל-איתיחאד
קטגוריה:כדורגלני א-שבאב (דובאי)
קטגוריה:כדורגלני הופנהיים
קטגוריה:כדורגלני פרטיזן בלגרד
קטגוריה:כדורגלני בורסאספור
קטגוריה:כדורגלני אל-איתיפאק
קטגוריה:כדורגלני קלאב אפריקן
קטגוריה:כדורגלני קלאנטן
קטגוריה:כדורגלני הפועל בני לוד
קטגוריה:כדורגלני נבחרת גאנה
קטגוריה:כדורגלנים זרים בישראל
קטגוריה:כדורגלני גביע אפריקה לאומות 2006
קטגוריה:כדורגלני מונדיאל 2010
קטגוריה:כדורגלני גביע אפריקה לאומות 2012
קטגוריה:ספורטאים גנאים בערב הסעודית
קטגוריה:ספורטאים זרים באיחוד האמירויות הערביות
קטגוריה:ספורטאים גנאים בגרמניה
קטגוריה:ספורטאים זרים בסרביה
קטגוריה:ספורטאים זרים במלזיה
קטגוריה:ספורטאים זרים בבנגלדש
קטגוריה:גנאים שנולדו ב-1986
נובו נורדיסק

**נובו נורדיסק** (באנגלית: **Novo Nordisk**, נסחרת בבורסה תחת: OMX: NOVO B, NYSE: NVO) היא חברת תרופות דנית בינלאומית עם משרדים ראשיים בבגסווארד (Bagsværd), דנמרק. לחברה מפעלי ייצור בשבע מדינות, פעילות במעל 75 מדינות, מכירה בכ-180 מדינות, ומעל 40,000 עובדים ברחבי העולם. היא החברה הנסחרת הגדולה בדנמרק.

החברה שווקה בישראל על ידי קבוצת לפידות.

סמל השור של החברה לקוח מהמיתולוגיה המצרית.

## היסטוריה
מאחורי חברת נובו נורדיסק מסתתר סיפור שהחל בדנמרק לפני יותר מ-90 שנה. תחילתו של הסיפור בשתי חברות דניות קטנות: חברת Nordisk Insulinlaboratorium, שהוקמה ב-1923, וחברת Novo Terapeutisk Laboratorium שהוקמה ב-1925. חברות אלה היו הראשונות בעולם שהחלו לייצר את התרופה החדשה והמהפכנית – אינסולין. את ההורמון גילה צמד חוקרים קנדיים ב-1921.

ב-1989 החליטו החברות להתאחד וכך נולדה חברת נובו נורדיסק. החברה מפורסמת במגוון רחב של פעילות תרופתית כגון תרופות ומכשירים לטיפול בסוכרת ובתחומי עצירת דימומים (Hemostasis), הורמוני גדילה, HRT (טיפול בהחלפה הורמונלית וזריקה לטיפול בהשמנת יתר (וויגובי, Wegovy).

## תרופות מפורסמות של נובו נורדיסק
* Levemir
* NovoLog
* Novolin R
* NovoSeven
* NovoEight
* Saxenda
* Ozempic
* Victoza
* Wegovy

## קישורים חיצוניים

* 

* 
* 
* 

## הערות שוליים

קטגוריה:חברות בשווי שוק מעל 100 מיליארד דולר
קטגוריה:חברות דניות
קטגוריה:יצרני תרופות
קטגוריה:חברות ביוטכנולוגיה
Redis

**Redis** הוא מסד נתונים מסוג NoSQL הפועל בזיכרון (In-Memory) ומבוסס קוד פתוח, והוא בין מסדי הנתונים הפופולריים ביותר בקטגוריית מסדי הנתונים הפועלים בשיטת המפתחות מקבוצת NoSQL.

Redis מאפשר פתרון בעיות מורכבות באמצעות אופטימיזציה של מבנה הנתונים והפקודות המבוצעות באופן מהיר ובפשטות. אף על פי שכל מסד הנתונים מאוחסן ב־RAM, הוא עדיין מאפשר גיבויים ויציבות.

## היסטוריה
פיתוח מסד הנתונים החל ב-2009 על ידי סלבאדור סנפיליפו (Salvatore Sanfilippo) כפרויקט קוד פתוח. המימון למסד הנתונים נעשה בין 2010 ל-2015 על ידי חברת Pivotal Software וחברת VMware. החל מיוני 2015 הוא ממומן על ידי חברת רדיס הישראלית. סנפיליפו עבד עבור רדיס עד שהודיע על עזיבתו ב-2020. ב-2018 מכר סנפיליפו את הזכויות לחברת רדיס. רדיס גייסה עד היום סכום בהיקף של 347 מיליון דולר, מעסיקה כ-800 עובדים ברחבי העולם, ושוויה האחרון גבוה מ-2 מיליארד דולר. לחברה יותר מ-8,000 לקוחות משלמים, והיא הודיעה כי היא מתכננת הנפקה ציבורית בקרוב.

ב-2024 החליטה החברה לעבור מרישיון BSD לרישיון פתוח מוגבל יותר שיצריך תשלום על שירות מנוהל. הרישיון הוא דואלי RSALv2 או SSPLv1, גם עבור מאגר הליבה שלה. כתוצאה מכך, קרן לינוקס יצרה פיצול תחת השם Valkey,
 המאפשר תורמים ומשתמשים מהקהילה להמשיך לעבוד על גרסה בקוד פתוח של בסיס הנתונים רדיס.

## תכונות
Redis מבוסס על שליפת הנתונים על בסיס "מפתח-ערך" (key-value) המאפשר שליפת נתונים באופן מהיר ביותר מתוך מאגרי נתוני עתק (Big data).

אחת התכונות המרכזיות של Redis היא היותה מערכת שיכולה להיחשב כאחסון וכמטמון בו זמנית. היא תוכננה כך שהנתונים תמיד נקראים מהזיכרון המרכזי במחשב, אך גם מאוחסנים על דיסק בפורמט שאינו מתאים לגישה אקראית לנתונים. הנתונים המעוצבים שהותאמו לפורמט הרלוונטי נבנים מחדש לזיכרון רק לאחר הפעלה מחדש של המערכת.

## שפות נתמכות
מאז גרסה 2.6, Redis תומך בהרצת סקריפט בצד השרת בשפת Lua.

בנוסף להרצת סקריפט בצד השרת קיימים עבור Redis קליינטים בעשרות שפות תוכנה שונות ביניהן: C, , , Clojure, Common Lisp, D, Dart, Go, Java, JavaScript (Node.js), Lua, Objective-C, Perl, PHP, Python, R, Rust, Scala, Smalltalk, Tcl.

## קישורים חיצוניים

* 

* Redis Ltd, אתר החברה המממנת ומפתחת את redis
* הפרופיל של Redis, באתר DB-Engines

## הערות שוליים

קטגוריה:תוכנה חופשית
קטגוריה:NoSQL
גלן ל. מרטין

[250px|ממוזער|שמאל|מרטין (באמצע) עם [מרי פיקפורד וקנת דאגלס בסרט *A Girl of Yesterday* משנת 1915. ברקע - מטוס האימון מודל TT.]]
**גלן לותר מרטין** (באנגלית: **Glenn Luther Martin**; 17 בינואר 1886 - 5 בדצמבר 1955) היה אחד מחלוצי התעופה, טייס, מהנדס-אוטודידקט ובונה מטוסים ומאז 1912 ועד מותו בעל חברת גלן ל. מרטין.

## תולדות חייו
מרטין נולד במקסבורג (Macksburg), איווה. בהיותו בן שנתיים עברה משפחתו לסלינה, טקסס שם ניהל אביו חווה חקלאית. כבר בגיל צעיר החל להתעניין בעפיפונים, הצטיין בבנייתם ואף ייצר עפיפונים תמורת שכר לחבריו הילדים. מרטין למד מנהל עסקים בקולג' בקנזס לפני שעבר ב-1905 עם משפחתו לסנטה אנה (קליפורניה). מיד כאשר נודע לו על טיסתם של האחים רייט ועל הצלחתו של גלן קרטיס להקים חברה לבניית מטוסים, החליט מרטין לבנות מטוס דומה בעצמו. מרטין למד בעצמו את עקרונות הטיסה ובניית המטוסים וב-1909 בנה מטוס מבמבוק ומשי, שהתרסק בטיסתו הראשונה. ב-1910 ביצע את טיסתו המוצלחת הראשונה וב-10 במאי 1912 שבר את שיא הטיסה הארוכה ביותר במטוס ימי, כאשר טס מניופורט ביץ' (ליד לוס אנג'לס) לאי סנטה קטלינה כאשר עבר את 109 הקילומטרים ב-37 דקות. מרטין זכה בפרס מיוחד של 100$ אולם הוא מעולם לא התעניין בטיסה גרידא, אלא שאף להקמת חברה לייצור מטוסים. על מנת לגייס כסף להקמת המפעל ביצע מרטין פעלולי-אוויר שונים בירידים, חילק עיתונים, הוביל דואר ועוד. ב-1915 ענה למודעת דרושים להשתתפות טייס בעל מטוס בסרט הוליוודי ושיחק לצד מרי פיקפורד בסרט האילם *A Girl of Yesterday*.

## חברת גלן ל. מרטין

ב-1912 הקים מרטין מפעל לייצור מטוסים בלוס אנג'לס וזכה בחוזה לאספקת מטוסי אימון לצבא ארצות הברית. בספטמבר 1916 פנה אליו אורוויל רייט והציע לו למזג את חברותיהם. החברה המאוחדת, חברת Wright-Martin, ייצרה מטוס דו-כנפי יחיד, מודל V, לפני שהתפרקה כשנה מאוחר יותר. לאחר הפירוק עבר מרטין לקליבלנד, אוהיו וב-1928 העביר את מפעליו סמוך לבלטימור, מרילנד. בעת מלחמת העולם הראשונה פיתחה החברה את המפציץ מרטין MB-1 כמפציץ קרקעי ומפציץ טורפדו, שהפך מבצעי רק לאחר תום המלחמה. לפני ובמהלך מלחמת העולם השנייה התמקדה החברה בייצור מפציצים ומטוסים ימיים. בשנות השישים חדלה החברה לייצר מטוסים והפכה למובילה בייצור משגרי לוויינים וחלליות וטילים מונחים. ב-1995 התמזגה עם לוקהיד ליצירת החברה הגדולה בעולם לתעשיית אוויר וחלל ותעשייה ביטחונית, חברת לוקהיד מרטין. אחת מיכולותיו, כאדם חסר הכשרה טכנית, הייתה בגיוס ורתימת מהנדסים מוכשרים לחברה והצבת חזון ואתגרים למימוש.

עם מותו ב-5 בדצמבר 1955 ספד לו הניו יורק טיימס במילים "אדם שהחל בבניית עפיפונים ב-25 סנט וסיים בעבודה על לוויין מלאכותי".

## קישורים חיצוניים

* ביוגרפיה באתר המוזיאון בשדה התעופה מרטין בבלטימור
* דף מייסדי לוקהיד מרטין
* מעפיפונים למפציצים, טיים מגזין, 29 במאי 1939
* 
* 

## הערות שוליים

קטגוריה:אמריקאים ילידי איווה
קטגוריה:חברת גלן ל. מרטין
קטגוריה:חלוצי התעופה
קטגוריה:חברי היכל התהילה הלאומי לתעופה
קטגוריה:אמריקאים שנולדו ב-1886
קטגוריה:אמריקאים שנפטרו ב-1955
BeOS

**BeOS** היא מערכת הפעלה למחשבים אישיים, שפותחה במקור על ידי חברת .Be Inc בשנת 1991.

במקור היא נועדה לרוץ על חומרת BeBox. BeOS נבנתה למטרת עבודה במדיה דיגיטלית, ונכתבה כדי לנצל מערכות חומרה מודרניות, כמו מערכות בעלות עיבוד מרובב סימטרי, על ידי שימוש ברוחב פס מודולרי של קלט-פלט, מערכת קבצים מתועדת של 64 ביט הידועה כ־BFS, ותכונות נוספות. ממשק המשתמש של BeOS פותח על פי עיקרון של ניקיון, בהירות וסדר.

מערכת ההפעלה מבוססת הקוד הפתוח Haiku, מהווה יישום מלא של BeOS ונועדה להתחיל היכן ש־BeOS הפסיקה. גרסת האלפא 4, של המערכת הופצה בנובמבר 2012.

## קישורים חיצוניים

* 
* 
* The Dawn of Haiku, by Ryan Leavengood, IEEE Spectrum May 2012, p 40-43,51-54.
* BeOS 5.0 (Personal Edition) as a free download (Most likely to be documented for early 2000-01 hardware.)
* Mirror of the old www.be.com site Other Mirror of the old www.be.com site
* BeOS Celebrating Ten Years
* BeGroovy A blog dedicated to all things BeOS 
* BeOS: The Mac OS X might-have-been, reghardware.co.uk
* Programming the Be Operating System: An O'Reilly Open Book (out of print, but can be downloaded)

קטגוריה:מערכות הפעלה
הלאמת הרכוש החקלאי של יהודי רומניה (1940)

בסוף שנות השלושים של המאה העשרים ובשנים הראשונות של שנות הארבעים חוקקו ברומניה חוקים אנטישמיים רבים, שנועדו לגזול את רכוש היהודים, להדיר אותם מהחברה הרומנית, לגזול את מקומות עבודתם ולבסוף לגרשם מרומניה.

בצו-חוק 2,650, מיום 8 באוגוסט 1940, שהוציא קרול השני, מלך רומניה ונחתם גם על ידי ראש ממשלת רומניה באותה תקופה, המהנדס יון ג'יגורטו ושר המשפטים דאז, פרופסור יון גרויה, נקבע המעמד המשפטי החדש של תושבי רומניה היהודים ובין היתר נקבע, בסעיף k, שהיהודים, מכל הסוגים, אינם רשאים להחזיק רכוש חקלאי. החוק קבע שהיהודים חייבים להעביר כל רכוש חקלאי לידי רומנים אתניים ואם יגיע לידיהם רכוש כזה על ידי ירושה, גם אז חובה עליהם להעבירו לידיים רומניות אתניות תוך חצי שנה לכל היותר. במכירת הרכוש החקלאי של היהודים לרומנים אתניים ניתנה זכות קדימה למשרד החקלאות הרומני.

המלך וממשלתו הודחו ובמקומם קמה ממשלתו של יון אנטונסקו, שכרת ברית עם התנועה הלגיונרית, אך חילופי השלטון לא עזרו ליהודי רומניה, להפך, הממשל החדש החמיר את הוראות החוק.

ב-5 באוקטובר 1940 פורסם צו-חוק מספר 3294 המעביר את כל הרכוש החקלאי שהיה בבעלות יהודים לבעלות המדינה. הצו-חוק התייחס לכל סוגי היהודים המפורטים בחוקים להגדרת היהודים ברומניה 1940–1944. הצו-חוק קבע שיהודים לא יכולים להיות בעלים או מחזיקים בשום דרך ובשום צורה, גם לא שותפים או מנהלים של רכוש חקלאי. רכוש חקלאי כלל אדמות מתאימות לעיבוד, אדמות מרעה, אדמות לא מעובדות, ביצות, בריכות דגים, בתי כפר של מכובדים, פארקים, בוסתנים, מקשי אבטיחים, בתי גידול לבהמות ולעופות, מכוורות, גני פרחים, ללא הבדל אם הם נמצאים בתחום חקלאי או בתחום עירוני.

הרכוש החקלאי עבר לבעלות המדינה כולל כל המצאי שבו, חי או דומם, מלאי של דגנים או חציר. בזה התבטלו כל ההתקשרויות עם בעלים, חוכר, שותף או מנהל יהודי. צו-חוק זה החמיר מאוד את החקיקה מאוגוסט 1940, שעל פיה נאסר אומנם על היהודים להחזיק רכוש חקלאי, אך ניתנה להם האפשרות למכור אותו לרומנים אתניים..

## ראו גם
* רומניזציה
* חוקים להגדרת היהודים ברומניה 1940–1944

## לקריאה נוספת
* מתתיאס קרפ, "הספר השחור" כרך א' 

## קישורים חיצוניים
* תהליך הדרת היהודים מהחברה הרומנית בתקופת הממשלים של יון אנטונסקו עם ובלי הלגיונרים: החקיקה האנטישמית, רומניזציה וההלאמה באת יד ושם 
* DECRET-LEGE nr. 2.650 din 8 august 1940 privitor la starea juridica a locuitorilor evrei din Romania 

## הערות שוליים

קטגוריה:שואת יהודי רומניה
קטגוריה:רומניה: חוק ומשפט
קטגוריה:רומניה: כלכלה
רבי חייא בר אמי

**רבי חייא בר אמי** הוא אמורא בבלי שחי בדור השלישי והרביעי.
## המסופר עליו
רבו המובהק היה עולא, אך קיבל גם מרב חסדא ואולפנא.

האמורא רב יוסף היה מחבריו. בתלמוד מובאית מחלוקת בינו לבין רב יוסף לגבי השיעור המדויק של המלבן והמנפץ והצובע והטווה והאורג צמר בשבת.

בכמה מקומות בתלמוד מתואר שהיו יושבים רב נחמן ועולא ואבימי בר פפי ודנים ביניהם בנושאים וספיקות הלכתיים ורבי חייא בר אמי היה יושב לפניהם כתלמיד בפני רבותיו ולפעמים אף היה מתערב בדיונים ומשיב תשובות משלו.

מסופר בתלמוד הבבלי על עבדו של רבי חייא בר אמי שהטביל נכרית לשם אישות (כלומר לטהרה מטומאת נידה), נשא אותה לאישה, והולידה ממנה בת. התלמוד עוסק שם בדיון האם טבילת הנכרית לשם אישות מועילה לה להיחשב גיורת, אף על פי שלא נטבלה לשם גירות, המשליך על השאלה האם הבת שנולדה היא יהודייה כשרה.

## מאמרותיו
רוב המימרות שמסר רבי חייא בר אמי בשם עולא הם בענייני הלכה. ב מובאות מספר מימרות באגדה שאמר רבי חייא בר אמי בשם עולא:
* 
* 
* 
## קישורים חיצוניים

* 

## הערות שוליים

קטגוריה:הדור השלישי לאמוראי בבל
קטגוריה:הדור הרביעי לאמוראי בבל
קטגוריה:תלמידי רב חסדא
צרפת המטרופוליטנית

ממוזער
**צרפת המטרופוליטנית** (בצרפתית: France métropolitaine או בקיצור Métropole) הוא שם המתייחס לחלקי צרפת הנמצאים באירופה. בכך נכללים השטחים ביבשת וכן האיים הקרובים שנמצאים בתעלת למאנש, באוקיינוס האטלנטי ושבים התיכון, כמו קורסיקה. המונח בא למעט את צרפת מעבר לים, שהם איים וטריטוריות של צרפת שאינם נמצאים באירופה. בחוק הבינלאומי שטח זה נקרא הטריטוריה האירופית של צרפת ובפרט את השטח של צרפת שכלול באמנת שנגן.

עד שנת 1962, אף אלג'יר נכללה כחלק מצרפת המטרופוליטנית.

צרפת המטרופוליטנית וצרפת שמעבר לים יוצרים יחד את הרפובליקה הצרפתית.

מונח מקביל, אך לא זהה, הוא "צרפת היבשתית" (France continentale), מונח שאינו כולל את איי צרפת באוקיינוס האטלנטי, בים התיכון ובתעלת למאנש אלא רק את השטח היבשתי. שם נרדף למונח הוא "המשושה", על שם צורתה הדמוית-משושה של צרפת היבשתית.

## סטטיסטיקה
שטח צרפת המטרופוליטנית הוא 551,500 קמ"ר (שטח יבשתי ומים טריטוריאליים), 547,030 קמ"ר (שטח יבשתי) או 551,695 (שטח גאודטי לפי המכון הגאוגרפי הלאומי של צרפת (IGN)) שהם כ-80% מהשטח של הרפובליקה הצרפתית. מתחילת 2011 מספר התושבים היה 63,136,180 תושבים שהם 95.9% מכלל התושבים. בשנת 2015 הצפיפות בצרפת המטרופוליטנית היה 118 תושבים לקמ"ר.

## קישורים חיצוניים

## הערות שוליים

*
גביע דייוויס 1927

**אתגר הטניס הבינלאומי 1927** (באנגלית: **1927 International Lawn Tennis Challenge**) הייתה התחרות ה-22 במניין של מה שנודע היום כ"גביע דייוויס".

מחזיקי הגביע היו נציגי ארצות הברית ומשחק הגמר נערך בארצות הברית. לתחרות נרשמו 25 נבחרות שחולקו ל-2 בתים- "בית אמריקה" ו-"בית אירופה". בין מנצחי הבתים נערך משחק על הזכות להתמודד עם מחזיקת הגביע על התואר. במשחק זה נבחרת צרפת ניצחה את נבחרת יפן.

המשחק על התואר נערך ב-8-10 בספטמבר 1927 בפילדלפיה, ארצות הברית. נבחרת צרפת התמודדה על התואר נגד נבחרת ארצות הברית וניצחה  בתוצאה 2:3.

## משחקי פלייאוף
### בית אמריקה
בית זה כלל 4 נבחרות, כולל יפן. מנצחת הבית בשנים האחרונות נבחרת אוסטרליה לא השתתפה בתחרות בפעם השנייה ברציפות. לראש הבית הגיעה נבחרת יפן.

### בית אירופה
הבית כלל 21 קבוצות, כולל דרום אפריקה והודו הבריטית. לאחר משחקים מוקדמים החלו משחקי רבע הגמר.

### משחק בין מנצחי הבתים
המשחק בין מנצחי הבתים התקיים בבוסטון, ארצות הברית במהלך 25-27 באוגוסט 1927. נבחרת יפן הפסידה לצרפת עם התוצאה 3:0. בכך הצרפתים התקדמו למשחק נגד מחזיקת הגביע בפעם השלישית ברציפות.

## משחק הגמר

## קישורים חיצוניים
* נתונים על התחרות

קטגוריה:תחרויות טניס ב-1927
1927
1927
1927
1927
1927
1927
1927
1927
קטגוריה:1927 בארצות הברית
דולב קליפורני

**דולב קליפורני** (שם מדעי: *Platanus racemosa*) הוא מין של עץ, יליד מדינת קליפורניה שבארצות הברית, בה הוא גדל במספר סוגים של בתי גידול: בקניונים, על גדות מעיינות, ולאורך נחלים ונהרות.

## תיאור
עץ זה מגיע לגובה של 35 מטרים ולקוטר גזע של עד מטר אחד. הגזע בדרך כלל מתחלק לשניים או יותר גזעים גדולים ולסניפים רבים. הקליפה עשויה טלאים בצבעי בז', לבן, צהבהב, אפור, ורדרד, וחום בהיר. קליפה מבוגרת הופכת כהה יותר ומתקלפת.

עלה גדול עשוי להגיע עד לרוחב של 25 סנטימטר ולו שלוש או חמש אונות.

עלים חדשים הם בצבע ירוק שקוף בהיר וצמרי במקצת. בסתיו, העץ משיר כמויות עצומות של עלים יבשים בגוון זהוב אדמדם. התפרחת מורכבת מכמה ראשי פרחים כדוריים. נקבת הפרח מתפתחת לאשכולות פרי כדוריים שכל אחד מהם הוא פרי יבש בעל זרע בודד בצבע חום-אדום-צמריו שעיר.

## שימושים
העץ הקשה גס ומחוספס, וקשה לפיסול ועבודה.

העץ ניטע כעץ נוף בנופי גינות ציבוריים ופרטיים, במטרה להצל על המבנים ולקררם, כחלק מבנייה ירוקה.

האבקה והשערות על עלים ופרחים יכולה לגרום לתגובות אלרגניות .

## ראו גם
* דולב (עץ)

## קישורים חיצוניים

* A Natural History of California google books

קטגוריה:ערכים שבהם תבנית בריטניקה אינה מתאימה
קטגוריה:דלביים
קטגוריה:ארצות הברית: עצים
קטגוריה:עצים ים תיכוניים
נבחרת ישראל בכדורגל נשים עד גיל 19

[250px|ממוזער|שחקניות הנבחרת מקבלות ברכת הדרך מ[נשיא מדינת ישראל|נשיא המדינה ראובן ריבלין, יולי 2015]]
**נבחרת ישראל בכדורגל נשים עד גיל 19** או **נבחרת הנערות של ישראל** היא נבחרת הכדורגל הלאומית של ישראל בכדורגל נשים עד גיל 19. סגל הנבחרת מורכב ממיטב שחקניות הכדורגל המחזיקות באזרחות ישראלית שגילן מתחת ל-19 (אף כי גילן יכול להגיע גם ל-20 במקרים מסוימים). מאמן הנבחרת ממונה על ידי ההתאחדות לכדורגל בישראל, הגוף האדמיניסטרטיבי החולש על נבחרות ישראל בכל הגילים ועל הכדורגל הישראלי כולו.

הנבחרת שיחקה בטורנירי העפלה לאליפויות אירופה כבר מ-1997, אך מעולם לא עברה את שלב המוקדמות. הישג השיא בטורנירי המוקדמות היה העפלה לשלב העילית (שלב הבתים הסופי לקראת האליפות) במסגרת המוקדמות לאליפות ב-2005, 2006, 2018 ו-2020. למרות זאת, הנבחרת השתתפה בטורניר הגמר ב-2015 כמארחת הטורניר.

## הקמת הנבחרת
נבחרת הנערות הוקמה בשנת 1997 במקביל להקמת נבחרת הנשים הלאומית. הנבחרת הוקמה כנבחרת נשים עד גיל 18 לפי חוקי פיפ"א בשנים אלו. למאמן הנבחרת מונה אלון שרייר שהוביל אותה בקמפיינים הראשונים. במשחקה הרשמי הראשון במסגרת מוקדמות אליפות אירופה אירחה הנבחרת את טורקיה וניצחה אותה 3–2.

## אירוח אליפות אירופה 2015
ב-2012 ישראל הגישה את מועמדותה לאירוח אליפות אירופה בכדורגל נשים עד גיל 19 וזכתה באירוח הטורניר שהתקיים בשנת 2015. בעקבות זאת, השתתפה נבחרת ישראל באופן אוטומטי באליפות ולכן הוחלט לבנות את הנבחרת מהבסיס. על מנת ליצור נבחרת כדורגל ראויה שתוכל להתמודד מול נבחרות ארופאיות ועל מנת לבנות דור המשך, הוקמה ב-2012 האקדמיה לכדורגל בנות שהיוותה בטורניר את הנבחרת ומהווה עד היום את הבסיס לנבחרות ישראל לנערות עד גיל 17 ועד גיל 19. באליפות עצמה, לא עברה הנבחרת את שלב הבתים לאחר שהפסידה בשלושת המשחקים והפרש השערים הכולל שלה עמד על 1–9 לחובתה.

ב-2016 יצא הסרט הדוקומנטרי "אמיצות" על בנות הנבחרת.

### סגל הנבחרת בתחרות
על פי חוקי התחרות, הסגל כלל 18 שחקניות:

שוערות: פורטונה רובין, חנה בושרי

שחקניות הגנה: קרן גור, נועם קדם, שיינה לוי, שי פרל (קפטנית), שחר נקב, לורן גוטסמן

קשריות: מריאן עוואד, מאיה קבררה, אנה מנביץ', אלינה מטקלוב, אופל סופר, סאמר סופר, שרית וינשטוק

חלוצות: עדן אביטל, ג'ינה עידה, דליה דכוור

מאמן: גיא עזורי

עוזר מאמן: ז'אן טלסניקוב

מאמנת שוערים: איריס אנטמן

## תוצאות הנבחרת בטורנירי מוקדמות אליפות אירופה לאורך השנים
* ארבעת הטורנירים הראשונים היו לנבחרת נשים עד גיל 18. משנת 2002 לנבחרת נשים עד גיל 19.

## ראו גם
* כדורגל נשים בישראל

## קישורים חיצוניים
* 
* עמוד הנבחרת באתר ההתאחדות לכדורגל בישראל
* עמוד הנבחרת באתר אופ"א
* European Women's U-18/U-19 Championship באתר RSSSF.
* 

## הערות שוליים

כדורגל נשים ב
קטגוריה:כדורגל נשים בישראל
קטגוריה:נבחרות כדורגל לנוער וצעירים
קטגוריה:ישראל: ספורט לנוער וצעירים
ויקיפדיה הבסקית

**ויקיפדיה הבסקית** היא המהדורה של ויקיפדיה בשפה הבסקית. מהדורה זו החלה את דרכה ב-6 בדצמבר 2001 ונכון ל-ב  ישנם בה  ערכים ו- משתמשים פעילים.

מדד העומק שלה בתקופה זו, המהווה מדד גס לאיכות ערכים, עומד על 12.84 בלבד. זאת בהשוואה למדד עומק של 267.86 עבור ויקיפדיה העברית ו-1214.95 עבור ויקיפדיה האנגלית באותה תקופה.

## היסטוריה
בראיון שנערך באוגוסט 2007 עם ג'ימי ויילס, מייסד מיזם ויקיפדיה, הוא הזכיר את ויקיפדיה הבסקית כדוגמה מדוע יש להחזיק ויקיפדיות בשפות עם מיעוט של דוברים:

    

ב-25 בינואר 2008, ויקיפדיה הבסקית זכתה באות ממגזין "ארגיה" הבסקי בקטגוריית האינטרנט. 

ב-21 במאי 2011, ויקיפדיה הבסקית חצתה את הרף של 100,000 ערכים, עם יצירת ערך העוסק בדיכוי השימוש בשפה הבסקית לאורך ההיסטוריה. הערך נכתב בשותפות עם מספר רב של תורמים שונים. 

בדצמבר 2011, קרוב ל-11,000 ערכים חדשים הוספו למיזם על ידי משרד התרבות של הממשלה הבסקית.

### סטטיסטיקה וציוני דרך

נכון לפברואר 2012, ויקיפדיה הבסקית הייתה הוויקיפדיה השנייה בעולם, היא הכילה מעל 100,000 ערכים ויחס הערכים בה יחסית לדוברי השפה היה הגבוה ביותר. הערכה זו מתבססת על כך שהיו 665,800 דוברי בסקית בזמנו.

## גלריה

קובץ:Euskarazko Wikipediak 30000 artikulu.png|לוגו ויקיפדיה הבסקית לציון 30,000 ערכים 
קובץ:40000 euskal wikipedia.png|לוגו ויקיפדיה הבסקית לציון 40,000 ערכים 
קובץ:Wikipedia-eu-50000.png|לוגו ויקיפדיה הבסקית לציון 50,000 ערכים
קובץ:Basque Wikipedia - 10 years.png|לוגו ויקיפדיה הבסקית לציון 10 שנים להולדת המיזם


## קישורים חיצוניים

* 

## הערות שוליים

קטגוריה:אתרי אינטרנט שהושקו ב-2001
בסקית
פילוקרפין

**פילוקרפין** (בלועזית **pilocarpine**) היא תרופה המשמשת לטיפול בגלאוקומה ויובש בפה. זהו אלקלואיד פרסימפטומימטי שמופק מעלים של שיח אמריקאי טרופי בשם פילוקרפוס. זהו אגוניסט מוסקריני לא סלקטיבי במערכת העצבים הפאראסימפטטית שפועל על הקולטן המוסקרני M3. 

תרופה זו נמצאת ברשימת התרופות החיוניות של ארגון הבריאות העולמי. בטאניכול היא תרופה דומה אך עם משך השפעה ארוכה יותר.

## שימוש רפואי
פילוקרפין מגרה הפרשת כמויות גדולות של רוק וזיעה. הוא משמש לטיפול ביובש בפה (קסרוסטומיה), בעיקר בתסמונת סיוגרן, אך גם כטיפול בתופעת לוואי של טיפול בהקרנות לסרטן הראש והצוואר. 

כמו כן, תרופה זו משמשת לטיפול בגלאוקומה פתוחת זווית כרונית וגלאוקומה סגורת זווית חריפה כבר מאה שנה. התרופה פועלת על תת-סוג של רצפטור מוסקריני (M3), שנמצא על שריר הסגר שבקשתית העין וגורם לכיווץ השרירים וכתוצאה מכך להתכווצות האישון. 

פילוקרפין משמש גם כדי לעורר את בלוטות הזיעה במבחן זיעה שנועד למדוד את הריכוז של הכלוריד והנתרן שמופרשים בה. מבחן זה משמש לאבחון סיסטיק פיברוזיס.

## תופעות לוואי
תופעות הלוואי של תרופה זו קשורות ברובן לפעולתה כאגוניסט מוסקריני. פילוקרפין יכול לגרום להפרשת רוק מוגברת, הזעה, הפרשת ריר בסימפונות, ברדיקרדיה, הרחבת כלי דם ושילשולים. 

## קישורים חיצוניים

*

קטגוריה:ערכים שבהם תבנית בריטניקה אינה מתאימה
קטגוריה:אלקלואידים
קטגוריה:תרופות לרפואת עיניים
קטגוריה:תרופות לפי א'-ב'
שוורצהורן

**שוורצהורן** (בגרמנית: **Schwarzhorn**) הוא הר ברכס האלפים הברניים המתנשא לגובה של 2,928 מטר מעל פני הים, וממוקם בקנטון ברן בשווייץ.

## גאוגרפיה
ההר ממוקם בין אגם ברינץ לעיירה גרינדלוולד ברכס הקיצוני מצפון מזרח האלפים הברניים הכולל בנוסף את ההרים לושרהורן רוטהפלו פאולהורן וילדגרסט אולטשיבורג וצ'ינגל. וגובל מצפון באגם ברינץ, מדרום בעיירה גרינדלוולד, ממערב בעמק לאוטהברונן ובעמק לושן (Lütschental), וממזרח בנהר ארה

מצדו המזרחי נמצא הר צ'ינגל ומצפונו הר וילדגרסט, מדרומו העיירה גרינדלוולד וממזרחו הר פאולהורן.

בצדו הצפוני של ההר ישנו קרחון קטן בשם *בלאו גלצ'רלי* (Blau Gletscherli).

## תיירות
עקב היותו הגבוה ביותר בגוש ההרים שבין אגם ברינץ והעיירה גרינדלוולד נחשב השוורצהורן לאחת מנקודות התצפית היפות ביותר בכל אזור רמת ברן.

## דרכי גישה
ניתן להגיע רגלית לפסגת ההר בשביל העולה דרך המדרון הדרומי.

## קישורים חיצוניים

* שוורצהורן באתר Hikr

קטגוריה:האלפים הברניים
קטגוריה:ברן (קנטון): הרים
קטגוריה:הרמה הברנית: הרים
סרסל

**סַרְסֶל** (בצרפתית **Sarcelles**) היא קומונה בעלת 58,000 תושבים, בפרווריה הצפוניים של פריז, השוכנת במרחק של 16.3 קילומטר ממרכז פריז.

הקומונה שייכת לקנטונים סרסל-צפון-מזרח וסרסל-דרום-מערב ברובע סרסל במחוז ואל ד'אואז, בחבל איל-דה-פראנס.

## יהדות
בשנות החמישים והשישים הוקמו בדרום העיר שיכונים עבור הפייה-נואר וכן יהודים רבים אזרחי אלג'יריה שברחו מארצם עקב מלחמת העצמאות של אלג'יריה, בנוסף התיישבו במקום יהודים ממצרים לאחר המשבר בתעלת סואץ וכן יהודים רבים ממרוקו ותוניסיה בעיקר עם התגברות ההתנכלות ליהודים בארצות ערב בעקבות מלחמת ששת הימים ומלחמת יום כיפור. והעיר (יחד עם העיר הסמוכה סן-בריס-סו-פורה) נחשבת לאחד מהריכוזים היהודיים הגדולים בצרפת. 

ברבות השנים התחוללה מהפכה תורנית בעיר והוקמו בה מוסדות תורה וכוללי אברכים עד שזכתה לכינוי "ירושלים של צרפת".

הרב אברהם אלחדד היה במשך עשרות שנים מראשי הקהילה והקים בה בית ספר יהודי תחת רשת אוצר התורה.

## תחבורה
בסרסל ישנה תחנה של הרכבת הפרוורית ה־RER בקו D.

## [[ערים תאומות]]
לסרסל מספר ערים תאומות והן:

* 
* 

## קישורים חיצוניים

* 

* 

קטגוריה:איל-דה-פראנס: ערים
דג'נרס

**דג'נרס** (באנגלית: **DeGeneres**) היא משפחה אמריקנית.

קטגוריה:שמות משפחה